Banu Kasi

**Banu Qasi**, **Banu Kasi**, **Beni Casi** (, što znači "sinovi" ili "nasljednici Kasija") ili **Banu Musa** bili su baskijska Muladi (muslimanska) dinastija koja je u 9. vijeku vladala gornjim tokom rijeke Ebro prije nego što su je uništili suparnički muslimanski klanovi.

Osnivač dinastije je bio hispano-rimski ili vizigotski velmoža po imenu Kasije (Cassius) koji se godine 714. za vrijeme omejadskog osvajanja Iberijskog poluotoka preobratio na islam. Nakon preobraćenja je lično putovao u Damask kako bi se poklonio tamošnjem kalifu Al-Validu i od njega je dobio vlast nad oblašću gornjeg toka Ebra. Za Kasija i njegove nasljednike je bilo karakteristično da su zadržali bliske veze sa svojim kršćanskim sunarodnjacima i susjedima, te da su često sklapali brakove sa njihovim vladarskim kućama te ulazili u političke i vojne saveze. Dinastija Banu Qasi je u tom smislu bila polu-nezavisna klijentska država Omejadskog Kalifata, a potom omejadskih emira i kalifa u Al-Andalusu, koji su imali problema svojim klijentima nametati autoritet. Glavni neprijatelji Banu Qasija su, pak, bili Franci sa sjevera, kao i Kraljevina Asturija sa zapada. Dinastija je svoj vrhunac imala u 9. vijeku, ali je 928. uništena od suparničke dinastije Tujibida.

## Vodstvo klana Banu Qasi
Sljedeće ličnosti u dokumentima navode kao vođe klana Banu Qasi (u kurzivu su navedene ličnosti za koje povezanost sa porodicom nije jasna/pouztdana):
* Cassius (Kasije), fl. 714
** *[[Abu Taur of Huesca|Abu Taur, Wali od Huesce]], fl. 778, možda Kasijev sin*
* Musa ibn Fortun, (možda ubijen 788), Kasijev unuk
** *Mutarrif ibn Musa, ubijen 799, možda sin Musa ibn Fortuna*
** *Fortun ibn Musa, ubijen u pobuni 801, možda sin Musa ibn Fortuna, a možda ista ličnost*
* Musa ibn Musa, u. 862, sin Muse ibn Fortuna
* Lubb ibn Musa, u. 875, sin Muse ibn Muse
* Isma‘il ibn Musa, zajednički vođa do 882, u. 889, sin Muse ibn Muse
* Muhammad ibn Lubb, zajednički vođa do 882, potom jedini vođa, u. 899, sin Lubba ibn Muse
* Lubb ibn Muhammad, u. 907, sin Muhammada ibn Lubba
* Abd Allah ibn Muhammad, u. 915, sin Muhammada ibn Lubba
:(borba za nasljedstvo između Mutarrif ibn Muhammada i Muhammad ibn Abd Allaha, 915-916)
* Muhammad ibn Abd Allah, u. 923, sin Abd Allah ibn Muhammada
* Muhammad ibn Lubb, u. 929, sin Lubb ibn Muhammada
:(kraj dinastije)

## Literatura
* Alberto Cañada Juste, "El posible solar originario de los Banu Qasi", in *Homenaje a don José M.ª Lacarra...*, Zaragoza, 1977, I.
* Alberto Cañada Juste, "Los Banu Qasi (714-924)", in *Principe de Viana*, vol. 41, pp.&nbsp;5–95 (1980).
* Fernando de la Granja, "La Marca Superior en la Obra de al-'Udrí", Estudios de la Edad Media de la Corona de Aragón, vol. 8 (1967), pp.&nbsp;457–545
* Gonzalo Martínez Díez. *El condado de Castilla (711-1038): la historia frente a la leyenda.* Marcial Pons Historia, 2005. vol. 1, p.&nbsp;141.
* Rosamond McKitterick, *et al.*, *The New Cambridge Medieval History*.Cambridge University Press, 2005. 
* Joseph F. O'Callaghan, *A History of Medieval Spain*. Cornell University Press, 1983. 

## Vanjske veze
* Banu Kasi, Casius, Kasi and Qasi in the Spanish-language Auñamendi Encyclopedia.
* Historia Medieval del Reyno de Navarra; Banu Qasi